- "मिस्टर कम्पानो।" - हाँ? तुम्हें क्या चाहिए?
डैडी! डैड! डैड!
डैड!
क्विनी, डैड चले गए।
क्रिस्टिन।
नहीं! …मुझसे दूर?
और तुम उसे अपने साथ ले जा रही हो! नहीं!
इधर आओ, बच्चे।
बेली, चलो यहाँ से निकलते हैं।
हमें जाना होगा। चलो। चलो।
उन्हें यहाँ से तुरंत लेकर जाओ। जल्दी जाओ!
जाओ।
टैक्सी
कमबख़्त पुलिस कहाँ है?
हे भगवान! क्या तुम पुलिस को बुलाओगे?
और कोई कमबख़्त एम्बुलेंस को बुलाओ!
हे भगवान। कोई तो बुलाओ।
- इन्हें लेकर ऊपर जाओ। - नहीं। मैं कहीं नहीं जाऊँगा।
पुलिस के यहाँ आने तक मैं कहीं नहीं जाऊँगा।
आप वही करेंगे जो कमबख़्त मैं आपसे कहूँगा!
तुम कमबख़्त मुझसे लड़ना चाहते हो?
बस कीजिए, निकी। टेडी सही है।
आप यहाँ सुरक्षित नहीं हैं। आप दोनों में से कोई भी।
मैं पुलिस का इंतज़ार करूँगी। डैड के साथ मैं रुकूँगी।
जाओ।
तुरंत! जाओ!
द लास्ट थिंग ही टोल्ड मी
लॉरा डेव के उपन्यास पर आधारित
विक्टोरिया पैलेस
- नाना जी का क्या होगा? - वह चाहते थे कि तुम वहाँ से निकल आओ।
- नहीं, पर… - निकोलस अपना ध्यान रख सकते हैं।
चलो, अंदर चलते हैं।
चलो।
मुझे अभी भी यक़ीन नहीं हो रहा है कि आप अभी भी ज़िंदा हैं।
अच्छा? तुम तो निराश हो गए होंगे।
- कमबख़्त इसका क्या मतलब है? - मुझे लगता है तुम्हें पता है इसका कमबख़्त क्या मतलब है।
- अगर आपका इशारा है… - देखो, रहने ही दो।
तुम्हें बचपन में भी झूठ बोलना नहीं आता था। और अभी भी वही हाल है।
अभी-अभी मेरे पिता चल बसे। तो आप थोड़ी इज़्ज़त से बात कर सकते हैं?
- इज़्ज़त से? - हाँ।
यह सब तुम्हारी ग़लती है।
अगर यह सिंडिकेट वाली ज़रूरत से ज़्यादा महत्त्वाकांक्षी, अधपकी बकवास योजना नहीं होती…
आपको नहीं पता कि आप क्या बोल रहे हैं।
सब कुछ मेरे क़ाबू में था,
और फिर आपके कमबख़्त दामाद ने आकर
सब कुछ गड़बड़ कर दिया।
बिल्कुल वैसे जैसे उसने 18 साल पहले किया था।
और उसे इस झमेले में घसीटकर कौन लाया था?
बिल्कुल सही। आप लाए थे।
तो अगर आपको किसी को दोष देना ही है…
मैं बहुत सी चीज़ों के लिए ख़ुद को दोष देता हूँ।
पर यह तुम्हारी और तुम्हारी बेवक़ूफ़ाना, बचकानी योजना की वजह से…
हे! बहुत हो गया!
- यह कमीना कह रहा है डैड को मैंने मारा है! - नहीं, वे तुम्हें मारने आए थे।
बस करो!
इससे कोई मदद नहीं होगी।
दो गोरिल्ला अपनी छाती पीट रहे हैं जिसका अब हमें ज़रा भी फ़ायदा नहीं है।
वे फ़्रैंक के साथ क्या करेंगे?
वे उन्हें एक निजी मुर्दाघर में ले जा रहे हैं।
- ठीक है। मैं उसके साथ जाना चाहता हूँ। - यह सही नहीं रहेगा।
वहाँ नीचे हर जगह पुलिस मौजूद है,
और मैं नहीं चाहती कि आप इसमें घसीटे जाओ।
इसलिए हमें सब्र रखना होगा। हमारे आदमी इस काम में लगे हुए हैं।
ठीक है।
पेरेक से निपटना अभी भी बाक़ी है, वरना वह फिर से वार करेगा।
और ज़्यादा घातक वार।
तो बैंक के सौदे को अंतिम रूप देना हमारी प्राथमिकता होनी चाहिए।
हम उसे पैसे वापस दे सकते हैं और अगली खेप में कुछ उदार शर्तें पेश कर सकते हैं,
क्योंकि जिस बैंक को मैं यहाँ ख़रीदने आई हूँ, मैं उसकी मालकिन बन जाऊँगी।
ठीक है। ठीक है।
- तो तुम… तुम जा रही… - मुझे जाना होगा।
- हम एक बजे अनुबंध पर साइन करेंगे। - हे।
तुम ठीक हो?
नहीं।
मैं ठीक नहीं हूँ।
पर इस समय मेरे पास ठीक ना होने का समय नहीं है, और तुम्हारे पास भी नहीं है।
इसे दिमाग़ में चीज़ों को अलग-अलग रखना कहते हैं। तुम्हें इस बारे में पढ़ना चाहिए।
उनका क्या करें?
अगर वह जाने की कोशिश करें, तो उन्हें रोक लेना।
उन्होंने फ़्रैंक को मार डाला?
वह टेडी को मारने की कोशिश कर रही थी।
सिंडिकेट। ज़रूर यह पेरेक के आदेश पर हुआ होगा।
मैंने कभी नहीं सोचा था कि मुझे फ़्रैंक कम्पानो की मौत पर अफ़सोस होगा।
मुझे लगा था हमारे पास समय है। मुझे यह अनुमान लगा लेना चाहिए था कि…
ये लोग कुछ भी कर सकते हैं, ये विवेकहीन लोग हैं, इनका कोई ईमान नहीं है।
कुछ भी अनुमान लगाना मुश्किल है।
निकोलस कहाँ हैं?
वह टेडी और क्विन के साथ थे।
वह चाहते थे कि हम वहाँ से चले जाएँ।
- ओह, धत्। - आपको लगता है कि टेडी ने उन्हें वहाँ रोका हुआ है?
टेडी ने नहीं।
अब कमान क्विन के हाथों में है।
नहीं, मैं नहीं मानती।
मुझे नहीं पता कि वह हमसे शुरू से झूठ बोल रही थी
या चीज़ें इसलिए बदल गईं क्योंकि टेडी ने इतनी बड़ी गड़बड़ कर दी, पर…
- नहीं, वह ऐसी नहीं हैं। - तुम क्या कर रही हो?
मैं नाना जी को फ़ोन कर रही हूँ। अगर उन्होंने फ़ोन उठा लिया, तो मतलब वह ठीक हैं।
कोई फ़ोन नहीं।
मैं क्या कोई बंधक हूँ?
- हैलो। - नाना जी, आप ठीक हैं?
मैं ठीक हूँ। मैं बस टेडी से बात कर रहा हूँ।
ठीक है। पर क्या आप…
नहीं… हे! हे!
- मैं बात करने की कोशिश… - कौन बोल रहा है?
मेरी बात कमबख़्त किससे हो रही है?
मैं बेली बोल रही हूँ।
क्या तुम्हारा बाप वहाँ है?
क्या वह कमबख़्त मुझे सुन सकता है?
नहीं।
टेडी, मैं हैना बोल रही हूँ।
- मेरी बात सुनो। - तुम्हारी बात सुनूँ?
तुमने और तुम्हारे पति ने मेरे परिवार के साथ जो किया, उसके बाद?
तुमने जो पैसे चुराए हैं, वे सिंडिकेट के पैसे हैं।
मेरे पिता की मौत कमबख़्त तुम्हारी वजह से हुई है।
टेडी, मैं जानती हूँ कि तुम ग़ुस्से में हो।
मैंने क्विन से बात करने की कोशिश की थी।
मैं तुमसे भी बात करना चाहूँगी अगर तुम चाहते…
वाह, हैना, बहुत मीठी बातें कर लेती हो।
लेकिन, नहीं, मुझे लगता है अब हम बस इंतज़ार करेंगे।
और जहाँ तक यहाँ मौजूद प्यारे नाना जी की बात है, इनका भविष्य तुम्हारे हाथों में है।
मैं सम्पर्क में रहूँगा।
अगर आपको कोई ऐतराज़ ना हो, तो यह मेरे पास रहेगा।
वे कहाँ रुके हुए हैं?
तुम्हें लगता है कि मैं तुम्हें यह बता दूँगा?
वे कहाँ रुके हुए हैं?
तुम मुझे मारना चाहते हो?
बंदूक का घोड़ा जब ख़ुद दबाना पड़ता है, तो थोड़ी मुश्किल होती है, है ना?
शायद तुम में कुछ तो समझ है।
आप कहाँ चल दिए?
- मुझे बाथरूम जाना है। - बैठ जाइए।
क्या मैं बाथरूम जा सक…
कमबख़्त बैठ जाओ वरना, भगवान ना करे, मैं आपको गोली मार दूँगा!
- वे उन्हें मार देंगे। - उन्हें कुछ नहीं होगा।
उनके ज़रिए वे सौदेबाज़ी कर सकते हैं।
क्या?
टेडी…
टेडी कुछ भी कर सकता है वह विवेकहीन है, उसका कोई ईमान नहीं है।
शायद क्विन उसे समझा-बुझाकर मना सकती हैं?
देखिए, मुझे पता है कि आपको लगता है उन्होंने हमसे झूठ बोला…
और मुझे पता है तुम उस पर भरोसा करना चाहती हो।
लेकिन जब मैंने उससे बात की, तो वह बड़े रूखेपन और चालाकी से बात कर रही थी।
हमें लगता है कि इस सबके पीछे वही है।
ठीक है, तो फिर वही हैं जिनसे हमें निपटना होगा।
बेली,
लॉस ऐंजेलस में हम जिस नेकदिल इंसान से मिले थे, वह अब नहीं रही।
वह हमें धमकी दे रही थी,
कि वह किसी भी क़ीमत पर अपने परिवार की रक्षा करेगी।
क्या आप भी यही नहीं करतीं?
इस तरह तो नहीं।
फ़ैव्रो
मैडम डुब्वा।
आप जल्दी आ गईं।
माफ़ करिएगा,
होटल को जलपान का इंतज़ाम करना चाहिए था।
जलपान की ज़रूरत नहीं पड़ेगी, मिस फ़ैव्रो।
बैठ जाइए, प्लीज़।
मैं उम्मीद कर रही थी कि बाँक द शालों की पूरी टीम आएगी…
हाँ। लेकिन इन हालात में,
मुझे लगा कि आपसे अकेले मिलना ही उपयुक्त होगा।
किन हालात में?
सीधी बात करते हैं, ठीक है?
मिस कम्पानो?
हाँ, मैं आभारी रहूँगा।
मैं अपनी बहन को बता दूँगा।
शुक्रिया।
तुम उसे पसंद करते थे, है ना?
मेरी केट को।
कैप्टीवा की उन गर्मियों में।
तुम लोग 12 या 13 साल के थे।
मुझे लगता है कि तुम हर सुबह ऑप्टी नाव पर बाहर रहते थे।
तुम, क्विन और केट।
मैंने देखा था तुम केट को जिस तरह देखते थे।
जो भी है।
मुझसे बकवास मत करो।
मैंने और तुम्हारे डैड ने, हम दोनों ने देखा था।
पता है, वह दबे मुँह से हँस देता था।
मुझे वह पसंद नहीं आता था।
लेकिन उसने मुझसे कहा था कि केट इतनी होशियार है कि अपने फ़ैसले ख़ुद ले सके।
यह कहानी इस बारे में है कि आपकी बेटी इतनी होशियार थी कि मुझे डेट नहीं करती?
नहीं, यह कहानी इस बारे में है कि तुम्हारा पिता इतना समझदार था
कि उसने मुझे ख़ुद की बेइज़्ज़ती कराने से बचा लिया।
क्या तुमने उसे मारा था?
क्या?
क्या तुमने मेरी केटी को मारा था?
रुकिए, क्या इस…
क्या इसीलिए मेरे पिता ने मुझसे पूछा था?
यह सब आपने शुरू किया है?
- या आपके उस कमीने दामाद ने? - नहीं, उसे इससे बाहर रखते हैं।
क्या तुमने मेरी बेटी को मारा था?
उसी ने आपके दिमाग़ में यह बात डाली है। इस सब फ़साद की जड़ वही है।
उसी की वजह से मेरे पिता की मौत हुई है।
कमबख़्त, उसी ने आपको जेल भिजवाया था।
उसने मुझे जेल भिजवाकर कुछ ग़लत नहीं किया।
मैंने क़ानून तोड़ा था।
मैंने अपनी शपथ का उल्लंघन किया था।
और मेरे पिता को दी गई आपकी शपथ का क्या?
तुम्हारे पिता ने मुझसे कभी कोई शपथ नहीं ली।
उसके लिए मैंने जो कुछ किया, अपनी मर्ज़ी से किया, वह मेरा फ़ैसला था।
एक आदमी अपने किए की ज़िम्मेदारी ख़ुद लेता है।
आप क्या चाहते हैं कि मैं कहूँ कि यह मेरी ग़लती थी?
- कि वह गोली मुझे खानी चाहिए थी? - नहीं, नहीं।
तुम्हारे लिए कोई भी गोली चलती,
वह हमेशा उसके सामने आ जाता, जैसे वह आज आ गया।
टेडी, वह तुमसे प्यार करता था।
वह तुमसे उतना ही प्यार करता था, जितना मैं अपनी केट से करता था।
इसीलिए मैं तुमसे फिर से पूछता हूँ,
क्या तुमने मेरी बेटी को मारा था?
भाड़ में जाओ।
और, नहीं, मैंने उसे नहीं मारा।
मुझे बहुत ज़ोर से पेशाब आया है।
मुझे बता दो कि कमबख़्त वे कहाँ हैं।
तुम्हें पता है कि मैं यह कभी नहीं करूँगा। हद है।
इनकी जेबें देखो।
- बाहर सब ठीक है? - हाँ।
वह क्या है?
अच्छी तस्वीर है।
वह मेरी ही उम्र की रही होंगी।
आप देख सकते हैं कि वे एक दूसरे से कितना प्यार करती हैं, है ना?
क्या मैं वही देख रही हूँ जो मैं सोचती हूँ?
नहीं, मुझे ऐसा नहीं लगता। नहीं।
मतलब, हालात वहाँ से शुरू होकर यहाँ तक कैसे पहुँचे जहाँ आज हम हैं?
मानो, काश हम पीछे लौट पाते
और नाना जी को डैड से कम्पानो परिवार के लिए काम करने को कहने से रोक पाते,
या केट को आइवन से मिलने से रोक पाते…
हाँ, ज़रूर। लेकिन ज़रा ख़ुद को उनकी जगह रखकर देखो।
तुम्हारे डैड, तुम्हारे नाना जी, तुम्हारी मॉम।
उनके फ़ैसले कुछ हद तक समझ में आते हैं, है ना?
पिछली बार जब मैंने क्विन से बात की थी,
उन्होंने कहा था कि मैं जितना चाहूँ जवाबों की तलाश कर सकती हूँ,
लेकिन आख़िरकार यह तलाश मुझे सिर्फ़ अँधेरे रास्तों तक पहुँचाएगी।
और तब भी मैं कुछ भी बदल नहीं पाऊँगी।
यह काफ़ी निराशावादी सोच है।
हाँ, मतलब, शायद ऐसा सोचना ज़्यादा आसान है।
शायद हो, पर इससे हमें क्विन के बारे में क्या पता चलता है?
तुम ठीक हो?
हाँ। ठीक हूँ।
क्या हुआ?
हम इतनी दूर तक आ गए हैं। मैं बस चाहती हूँ…
हे, हे।
- हम कोई न कोई रास्ता निकाल लेंगे। - हाँ।
मैं वादा करता हूँ हम रास्ता निकाल लेंगे।
निकोलस से कोई बात हुई?
नहीं। कोई बात नहीं हुई।
तुम्हें कुछ अंदाज़ा है?
क्या?
छोटा मुँह बड़ी बात हो जाएगी।
- बैग में क्या है? - सेथ्।
अगर बैग में कुछ ऐसा है जिससे हम निकोलस की मदद कर सकते हैं…
मुझे नहीं पता कि उसमें क्या है, पर जो भी है,
उन्होंने साफ़ कहा था कि मुझे जान पर खेलकर भी इसकी रक्षा करनी है।
- अगर हम देखें कि अंदर क्या है तो तुम्हें कोई ऐतराज़ है? - बिल्कुल है।
अगर उन्होंने तुमसे जान पर खेलकर भी
इसकी रक्षा करने को कहा था तो शायद यह चीज़ उनकी जान बचा सकती है।
मैं कॉफ़ी पीने जा रहा हूँ।
- क्या तुम इसे खोल सकते हो? - मैं शायद ताला खोल लूँगा।
निकोलस बेल एंड एसोसिएट्स अटर्नीज़ एट लॉ
निजी और गोपनीय प्रति ना बनाएँ
फूल पसंद नहीं आए?
मुझे वे बहुत पसंद थे।
मेरे पास एक ख़बर है।
मेरे पास भी।
सौदा रद्द हो गया। बैंक ने इंकार कर दिया।
क्या?
- क्यों? - पता नहीं, टेडी।
शायद उन्हें यह ठीक नहीं लगा कि एक 300 साल पुराना बैंक
एक ऐसे कुख्यात गैंगस्टर की बेटी को बेच दिया जाए
जिसे अभी-अभी आठवें प्रांत में गोली मार दी गई।
इस परिवार का सच कभी मेरा पीछा नहीं छोड़ेगा।
सुनो, क्विन। मुझे सौदा रद्द होने का अफ़सोस है। लेकिन मैंने डैड के निष्पादक से बात की।
वे पारिवारिक ट्रस्ट का नियंत्रण हमारे हाथों में दे देंगे।
उसमें पेरेक को उसके 50 लाख के साथ थोड़ा जुरमाना देने के लिए काफ़ी पैसे हैं।
जिससे लगे, "असुविधा के लिए खेद है, दिल में दुश्मनी मत रखना।"
कुछ ऐसा जिससे बात ख़त्म हो जाए।
मैं अपने पुराने धंधे पर लग जाऊँगा,
और तुम मान सकती हो कि इसमें से कुछ कभी हुआ ही नहीं।
- भाड़ में जाएँ वे लोग। - कौन जाए भाड़ में?
पेरेक।
सिंडिकेट।
उन्होंने हमारे पिता को मार दिया, तो हाँ, दुश्मनी तो हो गई और भाड़ में जाएँ वे लोग।
क्विन, मुझे पता है कि तुम डैड की मौत को लेकर
परेशान हो और परेशान मैं भी हूँ।
लेकिन आप इन लोगों से यूँ ही पीछा नहीं छुड़ा सकते।
नहीं, तुम यूँ ही पीछा नहीं छुड़ा सकते, क्योंकि तुम्हारी रीढ़ की हड्डी ग़ायब है।
इसीलिए वे तुमसे नहीं डरते।
लेकिन मैं? मैं पीछा छुड़ा सकती हूँ, और मैं सीधा उनके सबसे बड़े प्रतिद्वंद्वी के पास जा सकती हूँ।
- यह पागलपन है। मुझे तो यह भी नहीं पता कि कैसे… - मैंने रॉशेल बैरन से बात की।
उसे यह जानकर ख़ुशी हुई कि हम अपना धंधा बढ़ा रहे हैं,
और उसने हमें सुरक्षा देने का प्रस्ताव दिया।
तो, अगर सिंडिकेट के लोग जंग नहीं छेड़ना चाहते, उन्हें अपने पैसों को भूलना होगा।
मानना होगा कि यह धंधा करने की क़ीमत है।
लेकिन बैंक के बिना…
मैं लॉस ऐंजेलस की एक कामयाब कम्पनी की मालकिन हूँ।
मैं कुछ ऐसे लोगों को सेवा देती हूँ जो कुछ भी गहराई से नहीं देखते।
वे काले धन को सफ़ेद करने का आदर्श ज़रिया हैं।
तो यह तय हो गया?
तुम कमान अपने हाथों में ले रही हो?
तुम इसके लिए नहीं बने थे, टेडी।
अगर मैं ना कहूँ तो?
मैं तुम्हें मरवा दूँगी।
हद है।
मैं ऐसा कभी नहीं करूँगी।
लेकिन तुम्हारा चेहरा देखने लायक़ था।
अब बेकार की बातें छोड़ो,
वापस अपने कमरे में जाओ, और ओवेन को ढूँढने में मेरी मदद करो।
कैसे? निकोलस बता ही नहीं रहे हैं कि वे कहाँ रुके हुए हैं।
- क्या तुमने उनकी जेबें देखीं? - तुम मुझे बेवक़ूफ़ समझती हो?
पता नहीं। क्या तुम पूरा समय उनके साथ थे?
बेशक मैं…
यहाँ कुछ नहीं है।
निजी नोट्स, ईमेल के रिकॉर्ड, ये मुक़दमों की फ़ाइलें तो नहीं लग रही हैं।
नहीं, यह उन सभी कामों की सूची है जो उन्होंने कम्पानो परिवार के लिए किए थे।
इसमें उनकी सारी आपराधिक गतिविधियों का ब्योरा दर्ज है।
तो यह एक तरह का बीमा है?
मतलब, इसके ज़रिए फ़्रैंक, टेडी, वे सभी फँस सकते हैं।
हाँ, पर इससे निकोलस भी फँस जाएँगे।
हे।
क्या हो रहा है?
हम इसका इस्तेमाल नहीं करेंगे।
- हमारे पास सबसे अच्छा हथियार यही है। - वह 75 साल के हैं।
अगर वह अभी जेल गए तो कभी बाहर नहीं आएँगे।
- वह अपनी सज़ा पहले ही भुगत चुके हैं… - तुम सही कह रही हो, पर…
अगर निकोलस इसका इस्तेमाल करने के लिए तैयार नहीं होते, तो वह यह सब यहाँ कभी नहीं लाते।
- यह फ़ैसला नाना जी का होना चाहिए। - बिल्कुल।
होना चाहिए, पर वह यहाँ नहीं हैं, तो…
तुम उन्हें हमसे बेहतर जानती हो, बेली। तुम्हें क्या लगता है कि वह क्या चाहेंगे?
कल रात हवाई जहाज़ में, उन्होंने कहा था कि…
उन्हें "इसे ठीक करना होगा।"
हो सकता है इस तरह वह अपनी ज़िम्मेदारी निभाना चाहते हों।
हमें फिर से परिवार बनने का एक मौक़ा देना चाहते हों।
जिसमें वह नहीं होंगे।
जिसमें वह नहीं होंगे, हाँ।
पर जिसमें तुम अपने डैड के साथ होंगी, और मैं भी ओवेन के साथ होऊँगी।
क्या आप यही चाहती हैं?
हाँ।
मैं सच में यही चाहती हूँ।
ठीक है।
हमें इनमें से ज़्यादा से ज़्यादा काग़ज़ात डिजिटाइज़ करने होंगे, और जल्दी से जल्दी।
तुम लोगों को भूख लगी होगी। मैं हमारे लिए थोड़ा खाना ले आती हूँ।
- क्या तुम में से किसी के पास कमरे की चाबी है? - मेरी शायद नाना जी ले गए।
यह लो।
क्या?
निकोलस के पास कमरे की चाबी है।
- हैलो? - मिस फ़िशर, मैं हैना हॉल बोल रही हूँ।
उस दिन एजेंट एंडरसन के ऑफ़िस से हमने फ़ोन पर बात की थी।
ग्रेडी ब्रैडफ़ोर्ड के बारे में। ज़रूर, मुझे याद है।
आपको मेरी तरफ़ से एक एन्क्रिप्टेड ईमेल मिलने वाला है।
मुझे ईमेल मिलने की पुष्टि भेज दीजिएगा,
और मैं आपको एक सुरक्षित डार्क वेब सर्वर का लिंक भेज दूँगी,
जिस पर आपको पूरे कम्पानो संगठन को बर्बाद करने के लिए पर्याप्त सबूत मिल जाएँगे।
आपको वे सबूत कैसे मिले?
मैं फ़ोन पर और कुछ नहीं बता सकती।
अपना ईमेल देखिए।
लगता है वह मेरी बात मान गई।
ईमेल की सूचना डेलिया फ़िशर ईमेल खोला गया।
- हाँ, उसने अभी-अभी ईमेल खोला है। - बढ़िया।
यहाँ पर।
- क्या तुम कूरियर वाले हो? - हाँ।
तुम्हें यह होटल लुमिनू पहुँचाना है, तुरंत।
अगर तुमने कोई भी गड़बड़ की,
तो तुम मुझसे बचकर भाग नहीं पाओगे।
मुझे नहीं लगता कि यह अंग्रेज़ी बोलता है।
मुझे लगता है यह मेरी बात समझ गया है।
कमबख़्त वे तुमसे बचकर भाग कैसे गए?
तुम्हें बताने की ज़रूरत तो नहीं है कि कितनी ख़राब स्थिति है?
माफ़ कीजिए, लगता है वे होटल से जल्दी-जल्दी निकल गए।
तो कमबख़्त उन्हें ढूँढो!
तुम्हें लोगों से काम करवाना सीखने की ज़रूरत है।
तुम्हारे पास कोई बेहतर रास्ता है?
मेरे काम में, हम नतीजों के पीछे नहीं भागते,
हम देखते हैं कि हम दुश्मन पर कैसे दबाव बना सकते हैं।
मुझे इनसे बात करनी है।
लगता है कि ओवेन फिर से भाग गया है।
हाँ, वह यही करता है।
कोई अंदाज़ा कि वह कहाँ हो सकता है?
नहीं, और मुझे नहीं लगता कि तुम्हारे उसे ढूँढ पाने की कोई ख़ास सम्भावना है।
ओवेन होशियार है।
वह एक क़दम आगे रहने में माहिर है।
इसीलिए इतने सालों तक वह तुम्हारे परिवार से बचता रहा।
एक बार मेरे पिता ने मुझे बताया था कि उन्हें एक आदमी से सौदा करने का मौक़ा मिला था।
एक ऐसा व्यक्ति जो आपका मुवक्किल था और आपका उससे मतभेद हो गया था।
वह बहुत फ़ायदेमंद सौदा होता, लेकिन उन्होंने उसे ठुकरा दिया,
क्योंकि वह जानते थे कि उससे आपको असहज महसूस होता।
तुम्हारे पिता के लिए दोस्ती बहुत मायने रखती थी।
ख़ासकर हमारी दोस्ती।
मेरे पिता को लगता था कि वह कहानी भी दोस्ती के बारे में थी।
मुझे ऐसा नहीं लगा। मुझे लगा कि वह कमज़ोरी के बारे में थी।
मेरे पिता ओवेन को कभी नहीं पकड़ पाए,
क्योंकि वह उन मायनों में कमज़ोर थे जिनमें मैं बिल्कुल कमज़ोर नहीं हूँ।
क्विनी, मैं तुम्हें तब से जानता हूँ जब तुम एक छोटी बच्ची थीं।
क्या तुम मुझे धमकी दे रही हो?
सिर्फ़ इसलिए कि मैं कभी इस कारोबार का हिस्सा नहीं बनना चाहती थी,
इसका यह मतलब नहीं है कि मैं इसे सम्भाल नहीं सकती।
अभी-अभी एक कूरियर वाला यह देकर गया है।
क्या ये पूरे पैसे हैं?
आधे हैं।
क्विन अगर तुम्हें बाक़ी के आधे पैसे चाहिए,
तो मुझसे नॉट्रा डाम के सामने क्वे द ला सीन पर मिलो।
दोपहर तीन बजे अकेली आना - हैना।
हाँ?
पहली लाइन पर डेलिया फ़िशर का फ़ोन है।
बात कराओ।
डेलिया, क्या हाल हैं?
हाँ, अभी-अभी मेरी बात हैना हॉल से हुई।
तुम्हें वह याद है?
हाँ। उसे क्या चाहिए था?
उसने कहा कि उसके पास कम्पानो परिवार के ख़िलाफ़ सबूत हैं।
बहुत सारे।
क्या तुम्हें इस बारे में कुछ भी पता है?
नहीं।
उसने और क्या कहा?
अभी उसने मैसेज किया।
वह नॉट्रा डाम के पास ही है।
इतने सारे लोगों के आसपास रहते हुए वे कोई भी पागलपन भरी हरकत नहीं करेंगे।
उन्होंने एक होटल की लॉबी में फ़्रैंक को गोली मार दी।
वह सिंडिकेट का काम था।
अच्छा, और कम्पानो परिवार ऐसा कुछ नहीं करेगा?
जो केट के साथ हुआ, वह बहुत पहले की बात है।
वह उनके पूरे कारोबार के लिए ख़तरा बन गई थी।
- मुझे इससे कोई तसल्ली नहीं मिल रही है। - टेडी क़ाबू से बाहर हो गया था।
और क्विन, मेरा मतलब, मुझे नहीं लगता कि…
तुम मुझसे दूर क्यों जा रही हो?
- और तुम उसे अपने साथ ले जा रही हो! - क्रिस्टिन।
बेल्स।
बेल्स, क्या हुआ?
मुझे बार-बार आपका और मेरी मॉम का एक मोटल में लड़ना याद आता रहता है।
- हम बाहर रहने लगे थे और… - हाँ, मुझे याद है। मुझे…
मुझे माफ़ कर दो। मुझे बहुत बुरा लगता है।
नहीं, मेरा मतलब यह नहीं था।
अजीब बात यह है कि मुझे क्विन का मुझे पूल से बाहर निकालना याद है।
मोटल में?
- वह वहाँ नहीं थी। - आपको यक़ीन है? उन्होंने कहा था कि वह वहाँ थीं।
उन्होंने कहा था कि उन्हें मुझे पूल से बाहर निकालना याद नहीं है,
लेकिन उन्होंने कहा था कि वह वहाँ थीं।
वह तुम्हारी मॉम और मेरा सबसे बड़ा झगड़ा था, और मुझे…
मुझे लगता है मुझे याद होगा कि क्विन वहाँ थी या नहीं।
क्या?
अभी-अभी मेरे पास मार्शल्स ऑफ़िस के हमारे दोस्त का फ़ोन आया था।
तुम्हें यक़ीन नहीं होगा कि ये कमीने लोग क्या कर रहे हैं।
नॉट्रा डाम?
यह तो घिसा-पिटा विचार हो गया, नहीं?
मैं किराए पर एक नाव लेने वाली थी, लेकिन सब पहले से बुक थीं।
थोड़ा पैदल चल लेते हैं।
मैं निकोलस की रिहाई और ओवेन की आज़ादी के बारे में बात करना चाहती हूँ।
अब पैसों से काम नहीं बनेगा, अगर तुम्हारे पास देने के लिए वही है।
लगता है टेडी बहुत परेशान है।
हाँ, और मैंने वह सब गड़बड़ ठीक कर दी है।
तो, तुम कुछ लाख डॉलर ऐसे ही छोड़ दोगी?
मैंने यह तो नहीं कहा, लेकिन कोई सौदा नहीं होगा।
मतलब, अब हमने एक नया नियम बनाया है।
कोई भी काम अधूरा नहीं रहना चाहिए।
फिर मुझे डर है कि तुम्हें मेरा दूसरा प्रस्ताव पसंद नहीं आएगा।
ओवेन ने इतने सबूत इकट्ठे कर लिए हैं कि तुम सबको फँसाने के लिए काफ़ी हैं।
ऐसी बात है?
मुझे सोचने दो। वे एक डार्क वेब सर्वर पर हैं,
और उसे बस एक ईमेल भेजना है और बूम!
पूरा परिवार तबाह हो जाएगा।
वे सबूत तुम्हें और टेडी को लम्बे समय के लिए जेल भेजने के लिए काफ़ी हैं।
शायद टेडी के लिए काफ़ी हों। मेरे लिए नहीं।
मैं एक वैध वित्तीय फ़र्म चलाती हूँ।
- बकवास। - निकोलस से पूछ लो।
उस फ़ाइल में ऐसा कुछ नहीं है जो मुझे फँसा सके।
मेरे पिता ने यह सुनिश्चित किया था।
तुम्हारे पति के विपरीत,
वह उन लोगों की रक्षा करना अच्छे से जानते थे जिनसे वह प्यार करते थे।
लेकिन तुम यूँ ही टेडी को जेल जाने दोगी?
टेडी को बचाने के लिए मेरे पास मेरे अपने तरीक़े हैं।
तुम्हारे पास एक ही रास्ता है, हैना।
आज का दिन ख़त्म होने तक ओवेन को हमारे पास ले आओ, वरना तुम में से कोई भी सुरक्षित नहीं है,
और शुरुआत निकोलस से होगी।
तुम पर मेरे पति को सज़ा देने की इतनी सनक क्यों सवार है?
तुम्हें सच में मुझसे यह सवाल पूछना पड़ रहा है?
मेरे पिता की मौत हो गई।
और यह मत कहना कि उसमें टेडी की ग़लती है।
यह ओवेन की वजह से हुआ है। उसी ने यह सब शुरू किया था।
तुमने ग़लत समझा है। तुम्हारे भाई ने केट को मारा था।
इस सबकी शुरुआत तभी हुई थी।
नहीं, उसने केट को नहीं मारा।
हर चीज़ का ज़िम्मेदार ओवेन है।
और मैं यह कभी नहीं भूलूँगी।
- तुम क्या कह रही हो? - यही कि उसे पता था।
उसे सबूतों के बारे में पता था।
ओवेन, उसे हर चीज़ के बारे में पता था।
उसे सर्वर के बारे में भी पता था।
ग्रेडी सही था। वहाँ उनका कोई ख़बरी है।
वह तो मार्शल्स ऑफ़िस में किसी ख़बरी के होने को लेकर परेशान था?
मार्शल्स ऑफ़िस, यूएस अटर्नी का कार्यालय, ये सब आपस में जुड़े हुए हैं।
- हमें यहाँ से निकलना होगा। - डैड।
हमें यहाँ से निकलना होगा। तुमने देखा ग्रेडी के साथ क्या हुआ।
रुक जाइए। क्या क्विन ने कुछ और भी कहा था?
क्विन ने? नहीं। वह हर चीज़ के लिए तुम्हारे डैड को दोषी मानती है।
तुम्हारी मॉम की मौत के लिए भी।
उसका कहना है कि अगर तुमने बस केट की बात मानकर निकोलस के साथ काम करना छोड़ दिया होता,
तो केट कभी आइवन के पास नहीं जाती।
उसने यह ग़लत नहीं कहा है।
उन्हें यह कैसे पता था?
उन्होंने कहा था कि उन्हें नहीं पता कि मेरी मॉम और डैड क्या बात कर रहे थे।
मैंने उन्हें नहीं बताया। क्या आपने बताया?
नहीं, मैंने उसे नहीं बताया।
बेली?
क्रिस्टिन।
बेली?
- हे, बेली? - मुझे क्विन से फिर से बात करनी होगी।
- बेली। - कुछ गड़बड़ है।
कोई कड़ी तो ग़ायब है। वह उससे कहीं ज़्यादा जानती हैं जो उन्होंने हमें बताया है।
वह पक्का जानती होगी, पर वह क्या…
वह मेरी माँ से प्यार करती थीं। मैं उनके ज़मीर को आवाज़ दे सकती हूँ।
- मुझे नहीं लगता उसके पास कोई ज़मीर है। - मैं यह नहीं मानती।
मैंने उनके साथ समय बिताया है। वह मुझे पसंद करती हैं।
- उससे मिलना सुरक्षित नहीं है। - सुरक्षित?
मुझे लगा था हम उससे आगे बढ़ चुके हैं।
क्विन ने हमसे झूठ बोला।
साफ़ ज़ाहिर है कि वह अपने परिवार के धंधे में शामिल है,
और अब सब कुछ वही सम्भाल रही है।
उसे लगता है कि फ़्रैंक की मौत के ज़िम्मेदार तुम्हारे डैड हैं, और ज़ाहिर है
तुम्हारी मॉम की मौत के भी।
यही तो मैं कह रही हूँ। क्या आपको दिख नहीं रहा है कि यह कितनी बड़ी बकवास है?
- बेशक। पर इससे यह नहीं… - कोई बात तो ज़रूर है।
कोई ऐसी बात जिसका मेरी माँ और उनकी मौत से कुछ तो सम्बन्ध है।
वही इस समस्या की जड़ है, और मुझे लगता है कि अगर मैं बस क्विन से बात कर सकूँ…
तुमने कोशिश की थी। तुमने की थी।
- तुमने क्विन से बात की… - मुझे फिर से बात करनी है।
प्लीज़। मेरी बात मानिए।
मैंने हमारी ज़िंदगी तबाह कर दी ताकि मैं तुम्हें इससे बाहर रख सकूँ।
- तुम्हें बचा सकूँ। - डैड, आप…
मैं आपसे प्यार करती हूँ।
लेकिन आप मुझे इस सबसे नहीं बचा सकते।
क्या हमने इतना कुछ खोकर यह नहीं सीखा है?
हम इन लोगों से दूर नहीं भाग सकते।
मैं उनसे नहीं भागूँगी।
अब और नहीं।
आप मेरे परिवार को धोखा देने के लिए तैयार थे?
- माफ़ करना? - वे फ़ाइलें।
हैना ने अभी उनका इस्तेमाल करके मुझसे सौदा करने की कोशिश की।
नहीं, वे आख़िरी विकल्प थीं।
- मैं कभी नहीं चाहता था… - बस करो!
आप उसी वकील वाली भाषा बोल रहे हो, जो आप हमेशा से थे!
क्विन, क्विन। प्लीज़।
तुम इसे ख़त्म कर सकती हो।
मैं कोई भी बलिदान दे सकता हूँ…
बेली, हैना और ओवेन की सुरक्षा के लिए।
ओवेन की भी? सच में?
उसने जो किया उसके लिए थोड़ा बहुत मैं भी… मैं भी काफ़ी ज़िम्मेदार हूँ।
मुझे लोगों को इतनी आसानी से माफ़ करना नहीं आता।
- अब नहीं। - और यह देखकर मुझे बहुत दुःख होता है।
तुम्हारे पिता तुम्हारे लिए यह कभी नहीं चाहते थे।
तुम यह जानती हो।
मैं यह जानती हूँ कि वह सिर्फ़ मुझ पर भरोसा करते थे।
इसीलिए मरने से पहले उन्होंने मुझे कमान सौंपी।
हाँ, और मेरे साथ भी यही हुआ था।
तुम्हारे पिता की दिलकश बातें सुनकर कोई ख़ुद को नहीं रोक सकता था,
लेकिन देखो उसे इसका क्या अंजाम भुगतना पड़ा।
हमें इसका क्या अंजाम भुगतना पड़ा।
तुम्हें अपनी विरासत में गंदगी का ढेर मिला है।
लेकिन अभी ज़्यादा देर नहीं हुई है। तुम्हारे लिए तो नहीं।
तुम इसे उसी तरह ख़त्म कर सकती हो, जैसे तुम्हारे पिता करने वाले थे।
फ़्रैंक भी यही चाहता।
फ़्रैंक जा चुके हैं।
हम यहाँ क्विन से मिलने आए हैं।
कमबख़्त तुम्हें क्या चाहिए?
हम यहाँ क्विन से बात करने आए हैं।
हाँ। बात यह है कि बात करने का समय अब गुज़र चुका है, तो तुम…
कोई बात नहीं, टेडी।
अंदर आ जाओ।
समझौता करने की एक और कमज़ोर कोशिश?
नहीं।
मैं यहाँ नहीं आना चाहती थी।
मोटल में जो हुआ, मुझे उस बारे में बात करनी है।
जिस दिन मेरे माता-पिता लड़ रहे थे।
मैं तुम्हें जो बता सकती थी, सब कुछ पहले ही बता चुकी हूँ।
सब कुछ?
मुझे तुम्हारा लहजा पसंद नहीं आ रहा है।
उसे अपनी बात पूरी करने दो।
- तुम मुझे धमकी तो नहीं दे रही हो? - नहीं, मैं कह रही हूँ उसे अपनी बात पूरी करने दो।
मेरे पिता को आपका वहाँ होना याद नहीं है।
वह पूरी तरह से होश में नहीं था।
हो सकता है।
लेकिन मुझे बार-बार दो यादें याद आती हैं।
आपका मुझे पानी से बाहर निकालना…
जिसके बारे में मैं तुमसे पहले ही कह चुकी हूँ कि मुझे वह याद नहीं है।
और एक और याद।
पार्क में एक झूले पर।
पहले मुझे लगा कि उनका आपस में कोई सम्बन्ध नहीं है,
जब तक मुझे यह एहसास नहीं हुआ कि मैं उन्हें आपस में मिला रही थी।
आपने मुझे पूल से बाहर नहीं निकाला था।
आपने मुझे ज़मीन से ऊपर उठाया था और पार्क में एक झूले पर बिठा दिया था।
उस सड़क के सामने वाले पार्क में, जहाँ मेरी माँ की हत्या हुई थी।
तुम उस पार्क में अक्सर जाती थीं।
बेशक। लेकिन सायरनों की आवाज़…
यह उस दिन की याद है जब मेरी माँ की हत्या हुई थी, है ना?
आप वहीं थीं, है ना? आपने मुझे यह बात क्यों नहीं बताई?
मैं तुम्हें उस दिन के सदमे से दोबारा क्यों गुज़रने दूँगी?
क्योंकि यह तुमसे वही करने के लिए कह रही थी।
तुमने यह बात क्यों छुपाई?
तुम मुझसे कितनी बार पूछने वाली हो कि क्या मेरे परिवार ने तुम्हारी माँ को मारा था?
- जब तक तुम सच नहीं बता देतीं। - सच यही है कि हमारा उससे कोई लेना-देना नहीं…
नहीं। मुझसे झूठ बोलना बंद कीजिए, प्लीज़!
आपने कहा था आप मेरी माँ से प्यार करती थीं।
प्लीज़ मुझे बता दीजिए वहाँ क्या हुआ था।
आपको कुछ तो ज़रूर पता होगा।
आप पार्क इसीलिए गई होंगी, क्योंकि आप कुछ जानती थीं
और आप उन्हें बचाना चाहती थीं।
- आपको टेडी की योजना के बारे में पता था, और… - टेडी का उससे कोई लेना-देना नहीं था।
- मैं नहीं मानती। - बेली, टेडी ने कुछ नहीं किया।
- आप उनका बचाव क्यों कर रही हैं? - मैं उसका बचाव नहीं कर रही हूँ!
- आप कर रही हैं। क्या आप बस नहीं… - बेली! बेली।
मुझे इसकी बात पर भरोसा है।
मुझे क्विन की बात पर भरोसा है।
आख़िरकार।
यह टेडी का बचाव नहीं कर रही है।
यह अपना बचाव कर रही है।
एकदम बेतुकी बात है।
तुमने बेली से कहा था कि जवाबों की तलाश उसे सिर्फ़ अँधेरे रास्तों तक पहुँचाएगी।
तुम बस कोशिश कर रही थीं कि यह सवाल पूछना बंद कर दे।
तुमने आज तक इससे बड़ा सच नहीं बोला।
- नहीं। - इसे बता दो।
- इसे जानने का पूरा हक़ है। - नहीं। नहीं।
- मैंने नहीं किया। मैंने… - तुम्हीं ने किया। हाँ, तुमने।
बेली को बताओ कि इसकी माँ को तुमने मरवाया।
- ऐसा कुछ नहीं हुआ था! - तुम ही इसकी माँ की
मौत की ज़िम्मेदार हो।
और फिर जब बेली ने सवाल पूछने शुरू किए,
तुमने ख़ुद को बचाने के लिए झूठ बोला। तुमने झूठ बोला ताकि तुम अपने पिता…
मुझे अपने परिवार की रक्षा करनी थी!
मेरे पिता,
वह निकोलस की बेटी को कभी हाथ तक नहीं लगाते,
और मेरा भाई, वह इस मामले को पूरी तरह बिगाड़ देता।
यह मुझे ही करना था!
उन्होंने आपसे अपने मन की बात कही।
केट ने आपको बताया कि वह आइवन से बात कर रही हैं।
वे मेरे पूरे परिवार को बर्बाद कर देते!
मुझे उसे रोकना ही था।
मेरा इरादा कभी भी उसे मारने का नहीं था।
लेकिन कार तो तुम्हीं ने भेजी थी।
उसे डराने के लिए!
मैं बस उसे आइवन से बात करने से रोकना चाहती थी।
मुझे पता था कि उस दिन वह उस पार्क में होगी।
इसीलिए मैं वहाँ गई थी। यह सुनिश्चित करने कि कोई नुक़सान ना हो।
यह सुनिश्चित करने कि उसे कुछ ना हो।
ड्राइवर को उसे बस डराना था।
वह मेरे पिता के लिए काम करता था, और वह पहले भी ऐसे काम कर चुका था।
उसे तो केट के क़रीब भी नहीं जाना था, पर फिर क्रिस्टिन, यह…
तुम…
तुम भागने लगीं।
तुम केट के हाथों से फिसल गईं,
और कार तुम्हें टक्कर मारने से बचने के लिए अचानक मुड़ गई, और…
उसने मेरी माँ को टक्कर मार दी।
मैं तुम्हें पार्क में ले गई।
मैंने तुम्हें झूले पर बिठा दिया।
और मैं तब तक तुम्हारे साथ रही जब तक मैंने निकोलस को आते हुए नहीं देख लिया।
क्विन, अब इसे ख़त्म कर दो।
ओवेन को घर आ जाने दो।
नहीं।
नहीं, यह मुझे कभी माफ़ नहीं करेगी।
तुम इसे कैसे भूल पाओगी?
मैंने तुमसे तुम्हारी माँ को छीन लिया।
आप ग़लत हैं।
मेरे पास मेरी माँ हैं।
मेरे पास एक ऐसा परिवार है जिससे मैं प्यार करती हूँ,
तो मैं आपको माफ़ कर सकती हूँ।
मैं यह सब भूल सकती हूँ।
जब आप मुझसे पहली बार मिली थीं,
आपने मुझसे कहा था कि ज़रूरी नहीं कि मेरी पहचान मेरे परिवार से हो।
आपके लिए भी यह ज़रूरी नहीं है।
बेल्स!
- सब ठीक है? - इसने सब कुछ अच्छे से सम्भाला।
हम उन्हें यूँ ही जाने देंगे?
गाड़ी चलाओ।
हमें एक ट्रिप पर जाना चाहिए।
पता है, जब तुम नहीं थे, मैंने नाव चलाना सीखा था।
मैं इतने महीनों तक तुमसे कहता रहा कि मेरे साथ सनफ़िश पर चलो।
मैंने सोचा कि यह सीखना अच्छा रहेगा।
ज़ाहिर है सनफ़िश में आप ज़्यादा दूर नहीं जा सकते, लेकिन एक 40 फ़ुट के क्रूज़र में…
तुमने 40 फ़ुट का क्रूज़र चलाना सीखा?
मेरे पास पाँच साल थे।
क्या?
जानता हूँ कि उन्होंने हमें जाने दिया।
और चाहे क्विन यह बात माने या ना माने,
अब हमारा पलड़ा भारी है, जो पहले नहीं था।
लेकिन…
मैं लगभग 20 सालों से डर के साये में जी रहा हूँ।
डरे बिना जीने की कल्पना करना ही मुश्किल है,
यह महसूस किए बिना कि हम कोई मोड़ लेंगे और…
- सब ठीक है। - क्या सच में?
उन्होंने बहुत लम्बे समय तक मेरा पीछा किया है। मैं…
क्या कोई भी सच में किसी चीज़ को भूल सकता है?
पता नहीं। लेकिन अभी तो सब कुछ ठीक है।
शायद हमारे लिए यही काफ़ी है।
मुझसे दोबारा पूछो।
क्या पूछूँ?
अगर मुझे वह सब कुछ तब पता होता जो कुछ मैं अभी जानती हूँ, क्या मैं फिर भी वही करती जो मैंने किया।
हिम्मत है तो पूछो।
क्या तुम वही करतीं?
- खेल ख़त्म। मुझे पता था। मैं जीत गई। - नहीं।
- यह असली शब्द नहीं है। - हाँ। "गार्थ" शब्द होता है।
- इसका मतलब है बंद आँगन। - यह कोई शब्द नहीं है।
- नहीं। - देख लो, दोस्त। मैं जीत गई।
- बहुत देर हो गई। खेल ख़त्म। - नहीं!
- क्या? - नहीं, हम मेरे…
- हम मेरे शब्द की बात कर रहे हैं। - यह हमेशा अपने ही नियमों से खेलता है।
क्या? वैसे भी पाँच बज गए हैं।
और मैं मैनहैटन कॉकटेल बना रहा हूँ।
बढ़िया। मैं दरअसल कुछ नई राई व्हिस्की लाया हूँ, जो मुझे चखकर देखनी हैं।
- क्या आप मेरी मदद… हो सके तो… - नहीं। मतलब, ठीक है।
- यह तो बेवक़ूफ़ी होगी। - मैं आपको मना लूँगा।
और अगर मैंने डैनी बॉय गाना शुरू कर दिया, तो मुझे और मत पीने देना।
आपको यक़ीन हो रहा है कि हम सब आख़िरकार साथ में हैं?
भगवान, सोचो ज़रा।
तो, क्या आप उसे खोलने वाली हैं?
- पता नहीं। - खोल लीजिए।
हैना - मैं इसे फ़्रेम कर देती,
पर लगा कि इन चीज़ों में तुम्हारी पसंद
बहुत ख़ास है। प्यार - कैरल
वाह।
सफ़ाईकर्मी
हाँ?
मैं बोल रही हूँ।
कुछ अधूरे काम हैं जो हमें पूरे करने हैं।
उप-शीर्षक अनुवादक : पुनीत कुसुम